Wšědna šupica

Wšědna šupica (Lathraea squamaria) je rostlina ze swójby hubinkowych rostlinow (Orobanchaceae).

W někotrych žórłach rostlina je swójbje trudownikowych rostlinow  (łaćonsce Scrophulariaceae) přirjadowana. 

 Wopisanje 
Wšědna šupica je blěde abo róžojte trajne zelo, kotrež docpěwa wysokosć wot 10 hač 30 cm.

Ricom ma mjasne delnje łopješka.

Łopjena su šupiznojte a čerwjenkojte. 

Kćěje wot měrca hač meje. Kćenja steja w kići a docpěwaja dołhosć wot 1,5 hač 2 cm, su jasnoróžojte, druhdy jasnowioletne. Keluch je žałzojće kosmaty, štyristołpowy a ma formu zwónčka. Předžónske kćenja so wot wětra abo insektow (čmjeły) wopróšuja, mjeztym zo podzemske kćenja su kleistogamne. T.r., wone zawrjene wostanu a so sam wopróšuja.

Płody so wot wětra, wody abo mrowjow rozšěrjuja.

Rostlina ze cycacymi korjenjemi korjenje wutrajnych rostlinow, předewšěm wot wólše (Alnus), lěski (Corylus), hraba (Carpinus), buka (Fagus) a topoła (Populus), natykuje. Tuž je połny parazit (holoparazit).

 Stejnišćo 
Rosće w łučinowych a wudolinowych lěsach. Preferuje wot wody přesakowane, wutkate, hłubokosahace pódy. 

 Rozšěrjenje 
Rostlina je w nimale cyłej Europje a zapadnej Aziji rozšěrjena.

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 240 
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, strona 136 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 100 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Hubinkowe rostliny